সাজ্জাদুল হাসান (আমলা)

সাজ্জাদুল হাসান (জন্ম: ১ জানুয়ারি ১৯৬১) একজন বাংলাদেশী অবসরপ্রাপ্ত সরকারি কর্মকর্তা ও রাজনীতিবিদ। তিনি প্রধানমন্ত্রীর কার্যালয়ের সিনিয়র সচিব ও নেত্রকোণা-৪ আসনের সংসদ সদস্য ছিলেন। সাজ্জাদুল হাসানের জন্ম ১ জানুয়ারি ১৯৬১ সালে তৎকালীন পূর্ব পাকিস্তানের নেত্রকোনার মোহনগঞ্জের ছয়াশীতে। তার পিতা আখলাকুল হোসাইন আহমেদ পূর্ব পাকিস্তান প্রাদেশিক পরিষদের সদস্য ছিলেন। মাতার নাম বেগম হোসনে আরা হোসাইন। তার জ্যেষ্ঠ ভাই বিচারপতি ওবায়দুল হাসান বাংলাদেশের ২৪তম প্রধান বিচারপতি। তিনি মোহনগঞ্জ সরকারি পাইলট উচ্চ বিদ্যালয় থেকে ১৯৭৬ সালে এসএসসি এবং ঢাকা কলেজ ১৯৭৮ সালে এইচএসসি সম্পন্ন করেন। বাংলাদেশ কৃষি বিশ্ববিদ্যালয় থেকে তিনি ১৯৮৪ সালে স্নাতক ও স্নাতকোত্তর ডিগ্রি সম্পন্ন করেন। ২০০২ সালে তিনি অস্ট্রেলিয়ার ওয়েস্টার্ন সিডনি বিশ্ববিদ্যালয় থেকে কৃষিতে দ্বিতীয় মাস্টার্স ডিগ্রি সম্পন্ন করেন। সাজ্জাদুল হাসান ১৯৮৮ সালের ১৫ ফেব্রুয়ারি বিসিএস প্রশাসন ক্যাডারের ৮৫ ব্যাচে (৭ম বিসিএস) সহকারী কমিশনার হিসেবে সরকারি চাকুরিতে যোগদান করেন। তিনি মাঠ প্রশাসনে সহকারী কমিশনার (ভূমি), প্রথম শ্রেণীর ম্যাজিস্ট্রেট, সিনিয়র সহকারী কমিশনার পদে বিভিন্ন জেলা ও উপজেলায় কর্মরত ছিলেন। তিনি কক্সবাজার জেলা ও সিলেট জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেছেন। হাসানকে ২৫ ফেব্রুয়ারি ২০১৫ সালে সিলেট বিভাগীয় কমিশনার থেকে বাংলাদেশের প্রধানমন্ত্রীর একান্ত সচিব-১ নিযুক্ত হন। ২৬ জানুয়ারি ২০১৮ সালে তাকে প্রধানমন্ত্রীর কার্যালয়ের ভারপ্রাপ্ত সচিব পদে উন্নীত করা হয়। ২৫ ডিসেম্বর ২০১৯ সালে তিনি সিনিয়র সচিব পদে উন্নীত হন। হাসানকে বেসামরিক বিমান পরিবহন ও পর্যটন মন্ত্রণালয় কর্তৃক ২৭ জানুয়ারি ২০২০ সালে রাষ্ট্রীয় মালিকানাধীন বাংলাদেশ বিমানের পরিচালনা পর্ষদের চেয়ারম্যান নিযুক্ত করা হয়। ১০ জানুয়ারি ২০১৯ সালে তিনি সরকারি চাকুরি থেকে অবসর গ্রহণ করেন করেন। তিনি বাংলাদেশ কৃষি অর্থনীতিবিদ সমিতির সভাপতি ও ঢাকাস্থ মোহনগঞ্জ উপজেলা সমিতির সভাপতি। নেত্রকোণা-৪ আসনের সংসদ সদস্য রেবেকা মমিন মৃত্যুবরণ করলে ৩১ জুলাই ২০২৩ সালের নেত্রকোণা-৪ আসনের উপ-নির্বাচনে বাংলাদেশ আওয়ামী লীগের মনোনয়নে বিনা প্রতিদ্বন্দ্বিতায় সংসদ সদস্য মনোনীত হন। ৭ আগস্ট ২০২৩ সালে তিনি সংসদ সদস্য হিসেবে শপথ গ্রহণ করেন। ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে সাজ্জাদুল বাংলাদেশ আওয়ামী লীগের মনোনয়নে নেত্রকোণা-৪ আসন থেকে সংসদ সদস্য মনোনীত হন। ৪ ফেব্রুয়ারি ২০২৪ সালে তিনি বেসামরিক বিমান পরিবহন ও পর্যটন মন্ত্রণালয় সম্পর্কিত সংসদীয় স্থায়ী কমিটির সভাপতি নিযুক্ত হন। ৫ আগস্ট ২০২৪ সালে অসহযোগ আন্দোলনের মুখে প্রধানমন্ত্রী তৎকালীন শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। "Govt appoints Sajjadul Hassan as secretary of PMO"। The Financial Express (ইংরেজি ভাষায়)। সংগ্রহের তারিখ ২০২১-১০-০৪।  "নতুন প্রধান বিচারপতি ওবায়দুল হাসান"। প্রথম আলো। ২০২৩-০৯-১২। সংগ্রহের তারিখ ২০২৩-০৯-৩০।  "PM's Office Secretary Sajjadul Hassan's aunt death"। OurtimeBD। ২০১৯-০১-৩১। সংগ্রহের তারিখ ২০২১-১০-০৪।  সাজ্জাদুল হাসান। আমার বাবা ও একাত্তরের অম্লান স্মৃতি। বাংলাদেশ: আগামী প্রকাশনী। পৃষ্ঠা ১০০। আইএসবিএন 9789840426775।  "পূর্ণ সচিব হলেন সাজ্জাদুল হাসান"। ২০১৮-০৭-১৩। ২০১৮-০৭-১৬ তারিখে মূল থেকে আর্কাইভ করা। সংগ্রহের তারিখ ২০২১-১০-০৪।  Report, Star Online (২০১৫-০২-২৫)। "Sajjadul made PM's PS-1"। The Daily Star (ইংরেজি ভাষায়)। সংগ্রহের তারিখ ২০২১-১০-০৪।  "Sajjadul Hasan made acting secy of PMO"। The Daily Star (ইংরেজি ভাষায়)। ২০১৮-০১-২৬। সংগ্রহের তারিখ ২০২১-১০-০৪।  Bhattacharjee, Partha Pratim (২০১৯-১২-২৫)। "Coveted promotions only to be short-lived"। The Daily Star (ইংরেজি ভাষায়)। সংগ্রহের তারিখ ২০২১-১০-০৪।  "Ex-PMO secy Sajjadul new Biman chairman | banglatribune.com"। Bangla Tribune (ইংরেজি ভাষায়)। ২০২১-১০-০৪ তারিখে মূল থেকে আর্কাইভ করা। সংগ্রহের তারিখ ২০২১-১০-০৪।  "Sajjadul Hassan made new Biman chairman"। theindependentbd.com। সংগ্রহের তারিখ ২০২১-১০-০৪।  "BAEA felicitates new state minister for planning Dr Shamsul Alam"। BSS। সংগ্রহের তারিখ ২০২১-১০-০৪।  "নেত্রকোনা-৪ আসনে আওয়ামী লীগের সাজ্জাদুল হাসানকে বেসরকারিভাবে বিজয়ী ঘোষণা"। প্রথম আলো। ২০২৩-০৭-৩১। সংগ্রহের তারিখ ২০২৩-০৭-৩১।  "শপথ নিলেন নবনির্বাচিত সংসদ সদস্য সাজ্জাদুল হাসান ও মহিউদ্দিন বাচ্চু"। দৈনিক ইত্তেফাক। ২০২৩-০৮-০৬। সংগ্রহের তারিখ ২০২৩-০৮-০৭।  "দ্বাদশ জাতীয় সংসদ নির্বাচনের ফলাফল"। আরটিভি। ৮ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০২৪।  "১২টি সংসদীয় কমিটি গঠন"। প্রথম আলো। ২০২৪-০২-০৪। সংগ্রহের তারিখ ২০২৪-০২-১২।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।